b'\n_START_ARTICLE_\nAvgust Kafol\n_START_SECTION_\n\xc5\xbdivljenje in delo\n_START_PARAGRAPH_\nV rojstnem kraju je kon\xc4\x8dal ljudsko \xc5\xa1olo in leta 1897 nastopil pripravni\xc5\xa1ko slu\xc5\xbebo pri gozdni direkciji v Gorici. Nato je 45 let slu\xc5\xbeboval kot gozdar na Krasu. Pod njegovim vodstvom je bilo pogozdenih okoli 2.000 ha Krasa. Kafol je bil prvi gozdar, ki je za\xc4\x8del spreminjati prvotne monokulture \xc4\x8drnega bora v me\xc5\xa1ane sestoje jelke in raznih listavcev. Uredil je drevesnice v Vipavi, Postojni, \xc4\x8cepovanu in Komnu, to v Komnu je tudi sam vodil vse do smrti; v njej so gojili tudi sadike sadnega drevja in jih brezpla\xc4\x8dno dajali kmetom kateri so se odlo\xc4\x8dili za sadjarstvo. Leta 1952 je postal prvi \xc4\x8dastni \xc4\x8dlan Dru\xc5\xa1tva in\xc5\xbeenirjev in tehnikov gozdarstva in lesne industrije Slovenije. To dru\xc5\xa1tvo mu je leta 1957 v Komnu postavilo spomenik, delo kiparja Janeza Sajevica.'